FOGEL, Martin
(Hamburg, Németország, 1634. 04. 17. − Hamburg, 1675. 10. 21.)

Orvos, nyelvész. Iskolai és baráti hatásra már ifjúkorában érdeklődést tanúsít a nyelvek és a történelem iránt, s ilyen irányú tájékozódási igényeit csak fokozzák utazásai. Felfedezései elsősorban a magyar és a finn nyelv között észlelt, s helyesen megítélt ún. megfelelésekben (közös eredetű szavak egymás mellé állításában) testesülnek meg. Mivel idevágó munkája kéziratban maradt a maga idejében, csak a XIX. század végén váltak ismeretessé eredményei. A nemzetközi és a német finnugrisztika jelentős előfutára, akinek jelentőséét − ünnepélyes körülmények között − az utókor többször is méltatta.

Irodalom:
•	Hellenbart Gy.: Egy hamburgi orvos és a finn−magyar nyelvrokonság. Profil 7(1984): 34-35. p.
•	Memoirae Martini Fogelius Hamburgensis. Mitteilungen der Societas Uralo-Altaica 7(1986): 70 p.